ร้าน ไก่ตะกร้า ตั้งอยู่ย่านปากเกร็ด แจ้งวัฒนะ เปิดบริการทุกวันเวลา 10.30-21.30 น. มีที่จอดรถค่ะ
*การเดินทาง จากถนนวิภาวดี เข้าถนนแจ้งวัฒนะ ก่อนถึงห้าแยกปากเกร็ดให้กลับรถใต้สะพาน จะเห็นร้านอยู่ฝั่งซ้ายมือ
*บรรยากาศและการตกแต่งร้าน เป็นลักษณะอาคาร สีสันสวยงามโดดเด่น ทันสมัยและสัญลักษณ์ของไก่ค่ะ ภายในร้านเป็นห้องแอร์ นั่งสบาย ตกแต่งเรียบง่าย ที่นั่งมากมายและกว้างขวางดีค่ะ
*ไก่ตะกร้า ร้านอาหารไทย-อีสาน-ฟิวชั่น เมนูอาหารมีความแปลกใหม่เก๋ไก๋มากขึ้น ซึ่งต่อยอดจากนิตยาไก่ย่างอีกทีค่ะ 
เมนูแนะนำ
-ไก่ตะกร้า (80 บาท) ไก่ทอดเสริฟในตะกร้า แต่ไม่ธรรมดาตรงรสชาติ กรอบนอกกนุ่มใน รสชาติเข้มข้นค่ะ
-แกงส้มแซลมอนผักรวม (120 บาท) ปลาแซลมอนในน้ำซุปแกงส้ม เข้ากันได้ดีและอร่อยมากค่ะ
รสชาติอาหารจัดจ้าน อร่อยถูกปากดีมากค่ะ ราคาก็ไม่แพง คุ้มค่าจริงๆค่ะ การบริการดี ประทับใจค่ะ